**№ 23 «Айзере» балабақшасы №7 «Арайлым» ортаңғы тобының ұйымдастырылған қорытынды оқу қызметінің технологиялық картасы**

**Тәрбиеші:** Тілеубаева Назерке Темірбекқызы

**Күні:** 17.05.2017ж.

**Білім беру саласы:** «Әлеуметтік орта», «Коммуникация», «Таным»   
**ҰОҚ:** Біріктірілген.

**Тақырыбы:** «Не білдік, не үйрендік?»

**Мақсаты:**

**Білімділігі:** Балалардың жыл бойы алған білімдерін жұмбақ жасыру арқылы , ойын түрінде тексеру. Логикалық ойлау қабілеттерін дамыту.

**Дамытушылығы:** 5 сала бойынша тақпақ, сұрақ – жауап арқылы тіл байлықтарын дамыту. Геометриялық пішіндер туралы білімдерін бекіту. Өз ойларын толық айтуға, ертегілерді әңгімелеу арқылы байланыстырып сөйлеуге дағдыландыру.

**Тәрбиелігі:**Татулыққа, адамгершілікке тәрбиелеу. Оқуға деген қызығушылығын арттыру.

**Әдіс-тәсілдері:** Түсіндіру, сұрақ – жауап, әңгімелеу, слайдпен жұмыс, дидактикалық ойындар.

|  |  |  |
| --- | --- | --- |
| **Әрекет**  **кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық қозғаушылық** | **-Шаттық шеңбері.**  -Балалар оқу қызметімізді бастамас бұрын арайлап атқан таңмен, күлімдеп шыққан күнмен, қонақтармен және бір-бірімізбен амандасып алайық.  -Арайлап атқан таңға сәлем!  Жылуын шашқан күнге сәлем!  Жайнап өскен бізге сәлем!  Білім беріп тәрбиелеген,  Апайларым сіздерге сәлем!  Саламатсыздарма! | -Шаттық шеңберінде тұрып өлең жолдарын қимылмен айтады. |
| **Ұйымдастырушылық-ізденістік** | -Жарайсыңдар балалар орындарымызға жайғасайық.  -Біз бүгін бір жыл бойы алған білімдерімізді тексереміз.  (Ғажайып сәт)  ***-Хатшы келеді:*** «Саламатсызба! Бұл «Ақшолпан» тобыма? Сізге хат келді».  -Рахмет, сізге хатшы.  -Балалар бұл хат кімнен келді екен?  -Хат Білгішпектен келген екен. Қазір мен сендерге оқып беремін.  -«Саламатсыңдарма, балалар! Мен сендердің бір жыл бойы алған білімдеріңді тексеру үшін, сендерге 5 сала бойынша сұрақтар жібердім. Соған жауап береді деп ойлаймын».  -Білгішпектің алғашқы сұрағы сөйлеуді дамыту оқу қызметінен екен. | -Хатшымен амандасады.  -Хатты зейін қойып тыңдайды.  -Сұрақтарға толық жауап беруге тырысады. |
|  | -Бір жылда неше мезгіл болады?  -Жыл мезгілдерін атап беріңдер?  -Жыл мезгілдерінің ерекшеліктерін атаңдар?  -Төрт мезгілге байланысты тақпақтар білесіңдер ме?  -Жарайсыңдар балалар, өте жақсы. Енді келесі сұрағы көркем әдебиет оқу қызметіне байланысты.  **-**Балалар сендерге экрандағы ертегілер мен ертегі кейіпкерлері таныс па?  -«Бауырсақ» ертегісін әңгімелей аласыңдар ма?  -Сендер үй жануарлары мен жабайы жануарларды ажырата аласыңдар ма?  **-**Олай болса балалар «Үй жануарлары мен жабайы жануарларды ажырат» дидактикалық ойынын ойнаймыз.  -Жарайсыңдар, балалар өте жақсы.  -Балалар шаршадыңдар ма, сергіп аламызба?  -Балалар Білгішпектің досымен бірге сергіп алайық.  -Енді Білгішпектің келесі сұрағы қай оқу қызметінен екен қарайық.  -Балалар бұл қоршаған ортадан екен.  -Бізді қоршаған ортаны қалай атаймыз?  -Табиғат нешеге бөлінеді?  -Қалай аталады?  -Тірі табиғат пен өлі табиғатты ажырата аласыңдарма?  -Біздер ойын арқылы тірі табиғат пен өлі табиғатты ажыратамыз.  -Дұрыс орналастырдыңдар, жарайсыңдар.  -Тірі табиғат пен өлі табиғат бір-біріне тығыз байланысты. Тірі табиғат өмір сүру үшін өлі табиғат өте қажет екен.  -Ал енді, экранға назар аударайық, Білгішпектің келесі сұрағын тыңдайық, ал бұл сұрақтары математика оқу қызметінен екен. | -Төрт мезгіл болады.  -Қыс, көктем, жаз, күз.  -Жыл мезгілдерінің ерекшеліктерін ажыраып айтады.  -Жыл мезгілдеріне байланысты тақпақтар айтады.  -«Екі қаз, бір бақа», «Әтеш пен тоты», «Бауырсақ».  -«Бауырсақ» ертегісін әңгімелеп береді.  -Иә, ажырата аламыз.  -Балалар үй жануарлары мен жабайы жануарларды сызба арқылы ажыратады.  -Экраннан видео арқылы сергіту жатығуын орындайды.  -Келесі сұрақты тыңдайды.  -Бізді қоршаған ортаны табиғат дейміз.  -Табиғат екіге бөлінеді.  -Тірі табиғат, өлі табиғат.  -Иә, ажырата аламыз.  -Ойын арқылы тірі табиғат пен өлі табиғатты ажыратады. |
|  | -Мысықтың неше құйрығы болады?  -Қоянның неше құлағы бар?  -Бағдаршамда неше көз бар?  -Машинада неше дөңгелек болады?  -Бір қолда неше саусақ болады?  -Енді 5-ке дейін тура және кері санайық.  -Балалар қараңдаршы, мында не көріп тұрсыңдар?  -Қандай пішіндер?  -Түстері қандай?  -Пішіндер неге ұқсайды?  -Пішіндерден не құрастыруға болады?  -Білгішпектің бұл сұрақтары құрастыруға байланысты болды.  -Олай болса алдымызда тұрған пішіндерден бірінші қатар машина, екінші қатар құстың ұясын, ал үшінші қатар бағдаршам құрастырамыз.  -Мадақтау. | -Мысықтың 1 құйрығы болады.  -Қоянның 2 құлағы болады.  -Бағдаршамда 3 көз бар.  -Машинада 4 дөңгелек бар.  -Бір қолда 5 саусақ болады.  -5-ке дейін тура және кері санайды  -Әртүрлі пішіндер.  -Үшбұрыш, төртбұрыш, дөңгелек, тіктөртбұрыш, сопақша.  -Түстерді ажыратады.  -Допқа, шарға, шатырға, есікке, терезеге, қауынға,  -Үйшік, бағдаршам, құстың ұясын, машина, аққала.  -Пішіндерден берілген тапсырмаларды құрастырп, орындайды. |

**Күтілетін нәтиже:**

**Біледі :** Қойылған сұрақтарға, түсініп толық, нақты жауап береді.

**Игереді:** Слайд бойынша әңгімелеп береді.

**Меңгереді:** Ертегі желлісі бойынша әңгімелейді.